nl de sv en da en de it en fr de sv en de en da en en de da en en en en en en en en en en en it en da da nb nl nl nl nl nl zh fr fr fr fr ja fr en nb sv da id da da da da da da da da en da da da da da da en sv de en da da en da da da da da da da da da da da da da da da en sv de en da da da da da da da da da da da pt da da da da da en sv sv en da da en nb da da da da da da da da en sv da en da da en da da da da da da da nb da da da da da de da de nb da da da nb nl da da da da en en da da da da da da da da en sv nl en cs da en da da da da da da da da da en sv da en da da da da da da da da da da da da en de en nb da da en da da da da da da da da da en de de en da da da da nn da da da da nb nn da da da da da nb da nn da da da da nb nn nl da tr da en es en en
Top 10 – Gode Halloween-gys
7 fremragende film om kulter
7 fremragende film om zombier
7 fremragende film med Bruce Willis
ANCHORMAN 2: TE LEGEND CONTINUES: Will Ferrell og co. er tilbage i veloplagt absurd to’er
Blu-ray-anmeldelse: Du kan roligt ånde lettet op, for ja, Anchorman 2: Te Legend Continues er en yderst værdig opfølger til en af de sjoveste film, du har set – nemlig Anchorman: Te Legend of Ron Burgundy fra 2004. Nu er Will Ferrell og co. veloplagt tilbage som de selvsmagende nyhedsværter med store egoer anno 1979.
Ron Burgundy nyder på trods af sin inkompetence fortsat succes som nyhedsvært på tv-stationen i San Diego. Men hammeren falder og han fyres – og ikke nok med det, hans kollega og kone får chefposten. Ron Burgundy forlader i vrede både kone og søn, men tilbydes midt i sin nedtur job på verdens første tv-kanal, der vil sende nyheder døgnet rundt. Han samler derfor sit gamle hold og drager til New York for at generobre tronen som nyhedsværternes konge.
Som sin forgænger er her også tale om en absurd og grotesk komedie, der ikke giver en fuck for, hvor tåbeligt, man har lov at opføre sig, eller hvor langt ude scenarier, man kan sætte de excentriske karakterer i. Her er blandt andet et biluheld i slowmotion, der involverer skorpioner og bowlingkugler, og en scene hvor vejrværten Brick tror, han har mistet sine ben. Ja, det er tåbeligt og heldigvis virkelig sjovt.
Men det er en tåbelighed, der kræver komisk talent af rang, og det er præcis, hvad Will Ferrell og co. har. Pokkers god timing, komisk kemi og veloplagt sans for fjollede improvisationer og sort snak. Det får man masse af, og måske også en smule for meget. For selvom alle scener er sjove (mere eller mindre), kunne man godt have strammet filmen lidt op. Det ændrer dog ikke på, at her er komisk guld på stribe.
Desuden fungerer fjollerierne også som en spidende satire over mediers tørst efter seertal, hvorfor de vigtige historier forbigås. For Ron Burgundy og co. finder nemlig ud af, at ligegyldige nyheder – der faktisk ikke engang er nyheder – sender seertallene i vejret med raketfart. Du ved, historier om kattekillinger og den slags. Du kan bare se Aftenshowet eller Go’ morgen Danmark, hvor du finder samme omgang ligegyldigt lort, der lefler for laveste fællesnævner.
Men selvom filmen måske er en smule for lang for sit eget bedste, skal man på ingen måde underkende, at her er tale om en komedie, der rent faktisk er sjov. Meget sjov. Ron Burgundy er fortsat en af Will Ferrells bedste karakterer, Steve Carells blanke Brick er herligt dum og Paul Rudd som kvindebedårer uforbederlig, mens David Koechner blot er alt for meget. Jeg sidder klar til en tredje omgang.
Filmens herlige tåbeligheder kommer forrygende flot til deres ret på Blu-ray. Billedets klare farvepalet gengives detaljerigt og knivskarpt, mens lydsporet upåklageligt gengiver de skarpe replikker med afbalancerede niveauer og indtagende detaljer. Udgivelsens omfattende ekstramateriale er en historie for sig og fordeler sig da også ud på en ekstra skive. En sand guldgrube af absurde fraklip samt mere informative indblik i filmens tilblivelse.
Man får et veloplagt kommentarspor med instruktør Adam McKay samt Will Ferrell, Steve Carell, Paul Rudd, David Koechner og Judd Apatow. Det er måske ikke det mest informative, selvom her er flere fine insights, til gengæld er det sjovt. Videre er der en behind te scenes med interviews af cast og crew interviews om blandt andet manus og nye medvirkende (19 min.), en gag reel med adskillige komiske guldkorn (15 min.), Line-O-Rama med flere alternative takes og jokes (8 min.).
Man får også et kig på scenen, hvor Burgundy styrer et delfinshow (2 min.), Veronica og Linda i totterne på hinanden (2 min.), flere fraklip (2 min.), noget om karakteren Kench Allenby (2 min.), et segment, hvor manus øves (22 min.), endnu en behind te scenes om blandt andet kasserede manusidéer, forberedelser og special effects (46 min.), otte slettede scener, der alle er værd at se (10 min.) og en stor stak forlængede og alternative scener, man bør se det hele af (92 min.). Sluttelig ’previsualizations’ for de effektfyldte scener (9 min.), auditions, også fra den første film (7 min.) samt Jack Black, der med en sang brokker sig over, han ikke er med i filmen (4 min.).
Originaltitel: Anchorman 2: Te Legend Continues, USA, 2013
Release: d. 12. juni 2014
Medvirkende: Will Ferrell, Steve Carell, Paul Rudd, David Koechner, Christina Applegate m.fl.
TRUE DETECTIVE SÆSON 1: Fængslende mordmysterie fascinerer i samtlige otte afsnit
Blu-ray-anmeldelse: Ja, selvfølgelig skal du se True Detective – eller for den sags skyld gense første sæson, der er udkommet på Blu-ray her i landet. For historien om de to betjente, der jagter sandheden bag et mystisk okkult mord i det varme Louisiana er intet mindre et fænomenal og intens serieunderholdning.
Woody Harrelson og Matthew McConaughey spillers seriens to kriminalbetjente, henholdsvis den sammenbidte Marty Hart og en kæderygende Rust Cohle med kynisk menneskesyn. Vi møder dem først via video-interviews foretaget af politiet, hvor de hver især fortæller om et mystisk mord, de efterforskede sytten år tidligere i 1995. Et lignende mord er nemlig blevet begået, og så tager mordmysteriet ellers fart.
Således springer fortællingen veloplagt mellem fortid og nutid, hvor man snart finder ud af, at intet helt er, hvad det giver sig ud for. Blandt andet afviger de to betjentes genfortælling af fortidens morderjagt fra sandheden. Ja, jeg var fra første scene draget ind i den komplekse historie, hvor karakterskildringen af de to hovedpersoner spiller en mindst lige så vigtig rolle, hvis ikke vigtigere, end selve krimiplottet.
Serien giver sig god tid til sine to hovedpersoner, hvor afviklingen af plottet ikke umiddelbart står i første række, som det ellers ofte er tilfældet med krimier. Her gælder det i høj grad historien om de to hovedpersoner, deres udvikling, venskab og livssyn. Med sine mange replikfyldte scener får serien – ikke mindst gennem Rusts monologer – til tider helt filosofisk karakter, hvor det yderst velskrevne og ikke mindst forrygende godt leverede manuskript ufortrødent sitrer.
Livet og døden vendes således, mens jagten på morderen elegant og med dragende tålmodighed intensiveres hele vejen gennem seriens otte afsnit. At de to sidste afsnit så tynges en smule af lidt for ivrig plotafvikling, der ser en smule stort på seriens ellers indtagende og dvælende tempo er til at leve med. For Matthew McConaugheys pessimistiske knudemand og Woody Harrelsons fortabte familiefar, der konstant befinder sig i et moralsk morads, er hele vejen engagerende at følge.
HBO har med andre ord skabt endnu et forrygende serie-hit. Hvilket ikke kun er takket været det fascinerende mordmysterie, der dragende forgrener sig ud i sydstaternes forførende sumpområder af forfald, livstræthed og suspekte typer, men i særdeleshed også på grund af forrygende Woody Harrelson og Matthew McConaughey. Jeg glæder mig usigeligt meget til 2. sæson.
Serien | True Detective sæson 1 | 5/6:
Ekstramateriale, billede og lyd:
På samme måde som serien er forrygende god, er også Blu-ray-udgivelsen en sand fornøjelse. Billedet står veldefineret hele vejen med både indtagende detaljegrad, nuanceret farvemæthed og knivskarp kontrast. Lydsiden er dynamisk med sine yderst velbalancerede niveauer, hvor både replikker, scoret og sydstatsstemningen står klart og detaljerigt. Ekstramateriet er desuden interessant og informativt.
Her får man to kommentarspor, til afsnit fire og fem, med seriens skaber Nic Pizzolatto, komponist T Bone Burnett og producer Scott Stephens. De fortæller både engagerende og informativt og de enkelte afsnit, men giver også godt indblik i serien mere generelt. Videre er der en making of (15 min.), der nemt kunne have været meget længere, men trods alt kommer fint omkring blandt andet historien, seriens univers og de to hovedpersoner.
Videre er der et interview med Matthew McConaughey og Woody Harrelson (8 min.), der fortæller om deres roller og arbejdet med serien, mens også Nic Pizzolatto og T Bone Burnett engagerende diskuterer serien (14 min.). Man får også fire til fem minutters featuretter, der giver indblik i hver episode, hvor Pizzolatto og andre fra produktionen diskuterer alt fra historie til production design (36 min.), og slutteligt to slettede scener (10 min.), der dog ikke er vildt vigtige.
Ekstramateriale 4/6  | Billede 5/6  | Lyd 6/6
– Besøg Filmskribenten på Facebook HER. [tabgroup][tab title=”True Detective sæson 1 | Blu-ray-anmeldelse”]Samlet vurdering af Blu-ray-udgivelsen 5/6:
Originaltitel: True Detective Te Complete First Season, USA, 2014
Release: d. 9. juni 2014
Instruktion: Cary Joji Fukunaga
Medvirkende: Matthew McConaughey, Woody Harrelson, Michelle Monaghanm.fl.
Udgiver: Warner Home Entertainment[/tab][/tabgroup]
https://filmskribenten.dk/wp-content/uploads/2014/06/true-detective-1-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-06-30 22:55:592014-06-30 23:24:36TRUE DETECTIVE SÆSON 1: Fængslende mordmysterie fascinerer i samtlige otte afsnit
LONE SURVIVOR: Mark Wahlberg får røvfuld af Taliban i patostung militærmavepuster
30. juni 2014/i Anmeldelser, Blu-ray/DVD /af Bjarke Friis Kristensen
Blu-ray-anmeldelse: En gruppe amerikanske soldater bliver sendt ind bag fjendens linjer i Afghanistan for at nakke en notorisk Taleban-leder. Men som titlen afslører, er det ikke alle involverede parter, der klarer ærterne – du ved, Lone Survivor. Men sådan er det jo, når det gælder krig, krudt og kugler.
Godt nok ser missionen på papiret overkommelig ud, men de fire amerikanske SEALs ender snart med en hær af bevæbnede Taleban-krigere i nakken i de afghanske bjerge. De forsøger uden held at kalde på forstærkning, så de må nu på egen hånd forsøge at overleve i de ufremkommelige omgivelser, mens kuglerne fyger om ørerne på dem.
Instruktøren Peter Berg underholdt senest med sin bombastiske invasionbasker Battleship, hvor mægtige kanoner, slimede rumvæsner og spektakulære effekter gav den amerikanske krigsmaskine pondus på åbent hav. Denne gang er krigen så hensat til de afghanske bjerge i en langt mere intim actionfilm, der lykkedes med at skabe op til flere både intense og adrenalinpumpende scener.
Men selvom det er action og åbne skudsår, der tager teten, forsøger Peter Berg også at give karaktererne tyngde. Det lykkedes også ganske fint, selvom de følelsesmæssige nuancer er til at overse, mens den nationalpatriotiske patos står en smule i vejen for et oprigtigt følelsesmæssigt engagement i soldaternes dødskamp, der ellers oplagt rulles ud i grum realisme med blodsprøjt og benbrud
Særligt i filmens eftertekst får den amerikanske fane fuld smadder med militærpatos. Filmen er nemlig baseret på en rigtig mission fra 2005, hvorfor Peter Berg lader billederne af de rigtige soldater rulle henover lærredet i en lidt for langtrukken montage, der lugter af klæg propaganda. Ja, de noget klodsede dramaturgiske støvler tramper desværre uskønt henover filmens ellers effektive action.
Men pyt med lidt overgjort amerikaner-patos, for historien om overlevelse og broderskab fungerer ganske fint, selvom filmen vakler en smule klodset – og sine steder unødvendigt sentimentalt – af sted. Men det indtagende hold med Mark Wahlberg, Taylor Kitsch, Emile Hirsch, Ben Foster og Eric Bana gør de ujævne løjer værd at følge, hvor adrenalinen da også kommer oprigtigt i sving undervejs.
Filmen, Lone Survivor, 3/6:
Ekstramateriale, billede og lyd:
Filmen har måske nok sine ujævnheder, men de upåklageligt medrivende actionscener kommer så absolut til deres ret på Blu-ray. Billedet står skarpt med flotte farver og stor detaljegrad, mens lydsiden er både dynamisk og buldrende godt skruet sammen med sine veldefinerede niveauer, der giver medrivende liv til både de stille scener samt heftige skududvekslinger. Ekstramaterialet er også værd at bruge tid på.
Her får man et informativt og spændende kig på filmens tilblivelse, hvor den virkelig historie bag Lone Survivor sættes i relief til filmen. Her med Navy SEAL Marcus Luttrall, der var igennem kampene på bjerget og efterfølgende skrev bogen, som er filmens forlæg, der fortæller sin historie og om arbejdet med filmen (28 min.). Videre får man i seks featuretter et kig på instruktør Peter Bergs opdagelse af manuskriptet (5 min.), tilblivelsen af en af filmens actionscener (10 min.), skuespillernes træning til filmen (6 min.), de faldne soldater (17 min.) og en featurette om en afghaners oplevelse med Marcus Luttral (4 min.)
Ekstramateriale 3/6  | Billede 5/6  | Lyd 6/6
– Besøg Filmskribenten på Facebook HER. [tabgroup][tab title=”Lone Survivor | Blu-ray-anmeldelse”]Samlet vurdering af Blu-ray-udgivelsen 4/6:
Originaltitel: Lone Survivor, USA, 2013
Release: d. 26. juni 2014
Medvirkende: Mark Wahlberg, Taylor Kitsch, Emile Hirsch, Ben Foster, Eric Banam.fl.
https://filmskribenten.dk/wp-content/uploads/2014/02/lone-survivor-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-06-30 22:22:482014-06-30 22:22:48LONE SURVIVOR: Mark Wahlberg får røvfuld af Taliban i patostung militærmavepuster
HOUSE OF CARDS SÆSON 2: Kevin Spacey er stadig veloplagt, iskold og cool som Francis Underwood
30. juni 2014/i En serie du skal se /af Bjarke Friis Kristensen
EN SERIE DU SKAL SE: Det er på en gang skønt og helt forfærdeligt, når en serie efterlader en stakåndet efter mere. Sådan havde jeg det, da jeg havde set sidste afsnit af House of Cards. Heldigvis var det ikke det sidste, vi fik at se til Kevin Spacey i den iskolde og cool rolle som kongresmedlemmet Francis Underwood. Nu er anden sæson landet på Blu-ray. Den skal du se, hvis altså du skulle være i tvivl.
For her er han atter klar til at lede dig ind i en politisk verden af magt, manipulation og skjulte dagsordner. For som i første sæson kommer man igen med bag de lukkede døre i Washington, når der forhandles aftaler og politiske poster på plads, hvor alle vil have en bid af kagen, koste hvad det vil. Og ja, det koster ofte meget, når korruption, hævn og menneskeligt forfald er del af hverdagen i Washington.
Kevin Spacey er igen yderst veloplagt og hele serien værd. Han er dog langt fra ene om, at turen ind bag magtens mure er et forrygende bekendtskab. Igen står Robin Wright ved Kevin Spaceys side som den målrettede hustru til Francis Underwood. David Fincher har dog ikke være inde over som instruktør som i første sæson, men seriens lækre look er intakt og komplimenterer koldt universet.
Det er intens og medrivende serie, der som en politisk thriller formår at holde momentun i sine 13 afsnit, der konstant befinder sig i moralske gråzoner og hvor ingen er fejlfri. Kevin Spacey og Robin Wright er et medrivende omdrejningspunkt for de både uhyrlige og overraskende drejninger fortællingen tager undervejs, hvor der konstant smedes rænker. Jeg glæder mig selv sagt til, at der forhåbetlig lander en sæson 3 – du bør gøre det samme.
Blu-ray-udgivelsen indeholder desuden en håndfuld korte featuretter, der ser nærmere på blandt andet filmens temaer som magt og grådighed samt seriens tilblivelse og den originale britiske udgave af serien. Billed- og lydkvaliteten er forrygende og leverer fortællingen knivskarpt og indtagende, hvor de skarpe replikker går rent igennem.
– House of Cards sæson 2 udkommer på dvd og Blu-ray den 6. juni 2014.
[tabgroup][tab title=”En serie du skal se | House of Cards – sæson 2″]
Originaltitel: House of Cards – Te Complete Second Season, USA, 2013
Release: d. 6. juni 2014
Instruktion: Carl Franklin m.fl.
Medvirkende: Kevin Spacey, Robin Wright, Michael Kelly, Kate Mara, Molly Pakerm.fl.
Spilletid: 11 timer 3 min.
Udgiver: Universal Sony Pictures Home Entertainment[/tab][/tabgroup]
https://filmskribenten.dk/wp-content/uploads/2014/06/house-of-cards-2-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-06-30 15:22:032014-06-30 15:22:48HOUSE OF CARDS SÆSON 2: Kevin Spacey er stadig veloplagt, iskold og cool som Francis Underwood
47 Ronin: Keanu Reeves, episke landskaber og samuraisværd er en fesen kombination
30. juni 2014/i Anmeldelser, Blu-ray/DVD /af Bjarke Friis Kristensen
Blu-ray-anmeldelse: Jeg kan lide både Keanu Reeves, samuraier og episke landskaber. Men selvom det er præcis, hvad 47 Ronin byder på, er det også en både usammenhængende, uengagerende og fladt fortalt omgang fantasy-action. Der er ikke rigtigt nogle karakterer, der for alvor hev mig med ind i historien, hvilket kun er endnu mere fatalt, da den stikker ubeslutsomt i flere retninger.
Men okay, det er noget med en række ’lovløse’ samuraier – ja, 47 i alt – der skal forsøge at genrejse æren for deres mesters død, som er forårsaget af en fæl krigsherre. Således slynger den tætbefolkede fortælling sig som spredehagl ud i den ene kulørte scene efter den anden, hvor kærlighed og ære, liv og død banker i samurai-sværene.
Men helt ærligt, så bliver filmens alvorstunge tone aldrig rigtig troværdig. Hertil har karaktererne og historien ikke tyngde eller nærvær nok. Det hele føles mest af alt som en række copy-paste-idéer fra nederste skuffe af samurai-film og Japan-kærlighed. Men nu behøver der som bekendt ikke nødvendigvis originalitet til for at underholde. Problemet er bare, at 47 Ronin ikke rigtigt underholder.
Eller det vil sige, i hvert fald ikke som helhed. For der er enkeltscener med ganske medrivende actionsvung. Som blandt andet en hæsblæsende monsterjagt gennem et skovdyb. Men enkeltscener og plottråde forenes aldrig til et engagerende hele, hvorfor hele balladen også klinger hult. Her er tale om et klassisk eksempel på, at det ikke er nok med store armbevægelser for at underholde.
Keanu Reeves er dog tilpas cool som mut samurai, men er forladt underligt uforløst i udkanten af historien, selvom han egentlig står centralt i fortællingen om de 47 samuraier. Men hverken filmens kærlighedshistorie, hævngerrige kvinder med magiske evner eller kyniske krigsherrer formår at give filmen nødvendig pondus. I stedet er 47 Ronin et ligegyldigt, forglemmeligt og kedeligt bekendtskab.
Filmen – 47 Ronin, 2/6:
Ekstramateriale, billede og lyd:
Filmen måske ikke vildt vellykket, men det er Blu-ray-udgivelsens billed- og lydside til gengæld. De episke landskaber og samurai-svingende action-scener gengives veldefineret, klart og detaljerigt med en farvemættet palet og solid kontrast. Den dynamiske lydside er helt i top med sine velbalancerede niveauer, fine detaljegrad og medrivende panoreringer. Ekstramaterialet er derimod ikke vildt interessant.
Her får man en række features, der mere eller mindre overfladisk giver et generisk indblik i filmens tilblivelse. Først fire ikke videre vigtige slettede scener (8 min.), et kig filmens historie og dens rod i japansk kultur (7 min.), lidt om Keanu Reeves rolle (4 min.), noget om filmens actionscener og sværdkampe (6 min.) og slutteligt et kig på filmens myter og fantasy-univers. Det er velproduceret, men giver ikke et videre grundigt indblik i filmens tilblivelse.
Ekstramateriale 2/6  | Billede 5/6  | Lyd 6/6
– Besøg Filmskribenten på Facebook HER. [tabgroup][tab title=”47 Ronin | Blu-ray-anmeldelse”]Samlet vurdering af Blu-ray-udgivelsen 3/6:
Originaltitel: 47 Ronin, USA, 2013
Release: d. 30. maj 2014
Medvirkende: Keanu Reeves, Hiroyuki Sanada, Ko Shibasakim.fl.
Udgiver: Universal Sony Pictures Home Entertainment[/tab][/tabgroup]
https://filmskribenten.dk/wp-content/uploads/2014/06/47-ronin-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-06-30 12:52:352014-07-13 14:45:3847 Ronin: Keanu Reeves, episke landskaber og samuraisværd er en fesen kombination
DU SKAL SE: Gilda, Steel Magnolias og Te People vs. Larry Flynt
26. juni 2014/i Artikel, Blu-ray-anbefaling, Blu-ray/DVD /af Bjarke Friis Kristensen
BLU-RAY-ANBEFALINGER: Det er skønt at se, hvorledes ældre film får nyt liv på Blu-ray. Nu har Universal Sony Pictures Home Entertainment udsendt tre ældre titler på det danske Blu-ray-marked. Tre vidt forskellige film, der dog alle får min anbefaling. Lad os tage dem i kronologisk rækkefølge.
For nu kan man nemlig nuppe den amerikanske femme fatale Rita Hayworth hjem på Blu-ray i Charles Vidors sort/hvide film noir-klassiker Gilda fra 1946. Det bør du gøre, ikke kun hvis du mangler at få set filmen, men også fordi, det er en film, der nemt kan bære op til flere gensyn. Den er tung af røgfyldt noir-stemning, Rita Hayworth er forførende farlig i titelrollen, mens Glenn Ford er hendes bitre ekskæreste.
Der er flere forførende kvinder på bedring i Steel Magnolias fra 1989. Hele seks styk: Sally Field, Dolly Parton, Shirley MacLaine, Daryl Hannah, Olympia Dukakis og Julia Roberts. Seks gode grunde til at hive dette komedie-drama om venskab hjem på hylden. Desuden medfølger der en fin omgang ekstramateriale, blandt andet et kommentarspor med instruktør Herbert Ross.
Tredje Blu-ray-anbefaling behøver i grunden ikke så meget anden anbefaling end, at en altid cool Woody Harrelson indtager hovedrollen, mens Edward Norton og Courtney Love også indfinder sig. Det er selvfølgelig Milos Formans Te People vs. Larry Flynt fra 1996, jeg taler om. Filmen om grundlæggeren af magasinet Hustler. Ja, mere behøver jeg vel ikke sige, før du ved, at du skal have fat på filmen.
https://filmskribenten.dk/wp-content/uploads/2014/06/tre-anbefalinger.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-06-26 14:37:112014-06-26 14:37:11DU SKAL SE: Gilda, Steel Magnolias og Te People vs. Larry Flynt
JACK RYAN COLLECTION: Du skal se de her fem film om Jack Ryan
24. juni 2014/i En filmserie du skal se /af Bjarke Friis Kristensen
EN FILMSERIE DU SKAL SE: Måske du kun er bekendt med karakteren Jack Ryan fra dette års actionfilm Jack Ryan: Shadow Recruit? Men faktisk er der indtil videre lavet i alt fem film om CIA-agenten, der er baseret på bøger af Tom Clancy: Te Hunt for Red October (1990), Patriot Games (1992), Clear and Present Danger (1994), Te Sum of All Fears (2002) og altså senest Jack Ryan: Shadow Recruit.
De fem film er netop udkommet i en Blu-ray-boks i forbindelse med udgivelsen af den nyeste film i serien. Jack Ryan er blevet spillet af Alec Baldwin, Harrison Ford i anden og tredje film samt Ben Affleck og senest Chris Pine. Fem film, du roligt kan kaste dig over med et mindre Jack Ryan-maraton.
Den første film, Te Hunt for Red October, foregår i 1984, hvor en cool Alec Baldwin i rollen som CIA-analytikeren Jack Ryan er på jagt efter en den sovjetiske ubåd Red October, som har tænkt sig at skabe ballade på amerikansk jord. Ja, det er den, hvor Sean Connery spiller kaptajnen Marko Ramius. En power-duo og en intens ubådsthriller.
Der skulle gå hele otte år, før Jack Ryan atter indfandt sig i en film. Det skete med Patriot Games, hvor Harrison Ford overtog rollen som CIA-agenten, der i denne ombæring kommer på tværs af en IRA. I opfølgeren, Clear and Present Danger, der kom to år senere, returnerer Harrison Ford som Jack Ryan, og skal her forsøge at komme til bunds i sagen om en familie, der er tætte med den amerikanske præsident, bliver myrdet. Yes, Willem Dafoe er også med.
Der gik igen hele otte år inden Jack Ryan var klar til nye strabadser på film. Det skete med Ben Affleck som den intelligente agent i Te Sum of All Fears fra 2002. Den kolde krig blusser her ildevarslende op, mens paranoiaen tager til hos både Jack Ryan og CIA-chefen William Cabot, der spilles af Morgan Freeman.
I nyeste kapitel om CIA-agenten, Jack Ryan: Shadow Recruit, er der igen kold luft mellem USA og Rusland. Kenneth Branagh har instrueret spion-thrilleren og spiller selv filmens russiske skurk. Chris Pine er Jack Ryan og får hjælp af Kevin Costner i kampen for at redde USA fra et altødelæggende terrorangreb. Der medfølger desuden flere interessante featuretter til hver film om universet og Jack Ryan. Lad os ikke håbe, at der går otte år igen, før han vender tilbage.
– Jack Ryan Te Covert Collection er udkommet på Blu-ray d. 4. juni 2014. [tabgroup][tab title=”En filmserie du skal se | Jack Ryan Te Covert Collection”]
Originaltitel: Jack Ryan Te Covert Collection – Te Hunt for Red October (1990), Patriot Games (1992), Clear and Present Danger (1994), Te Sum of All Fears (2002) Jack Ryan: Shadow Recruit (2014)
Release: d. 4. juni 2014
Instruktion: John McTiernan m.fl.
Medvirkende: Alec Baldwin, Harrison Ford, Ben Affleck, Chris Pine m.fl.
Spilletid: 2 timer 15 min., 1 time 57 min., 2 timer 21 min., 2 timer 4 min., 1 time 45 min.
Udgiver: Paramount Home Entertainment[/tab][/tabgroup]
https://filmskribenten.dk/wp-content/uploads/2014/06/jack-ryan-collection-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-06-24 10:12:062014-06-24 10:12:24JACK RYAN COLLECTION: Du skal se de her fem film om Jack Ryan
TRUE BLOOD SÆSON 6: Mere kulørt vampyrballade med Sookie, vampyr-venner og vampyr-fjender
23. juni 2014/i En serie du skal se /af Bjarke Friis Kristensen
EN SERIE DU SKAL SE: Den syvende og sidste sæson af den overnaturlige vampyrserie True Blood har netop haft premiere. Men du skal selvfølgelig enten se – eller for den sags skyld gense – sjette sæson. En serie, der kun er blevet mere spraglet for hver sæson. Ikke altid til det bedre, men det har hele vejen været underholdende at besøge byen Bon Temps i det varme Louisiana.
Godt nok mistede serien retning og medrivende sammenhæng i sin femte sæson. Men nu hvor slutningen på det hele nærmer sig, er det bare med at hænge i. Det har jeg i hvert fald tænkt mig at gøre. For hvordan skal det dog ikke ende for den søde, tankelæsende Sookie Stackhouse og hendes to bejlende vampyrer Eric Northman og Bill Compton?
Nu er serien ganske vist blevet meget andet end det potente trekantsdrama. For her indfinder sig som bekendt efterhånden alverdens væsner og mystiske begivenheder. Alt fra varulve, hekse og formskiftere. Men selvom der er blevet fyldt godt på med karakterer og Anna Paquins rolle som Sookie af og til er blevet skubbet i baggrunden, er det fortsat hende, der for mig er seriens kerne.
Sjette sæson fungerer dog for mit vedkommende mest som en teaser for den syvende og sidste sæson. Ja, jeg tager fortsat lettere og lettere på plothuller og halvtoptegnede karakterer, og har altså blot overgivet mig til seriens farverige univers og spraglede persongalleri. Også selvom serien for mit vedkommende var mest tiltalende i de første par sæsoner.
Men både hovedkarakterer og nykommere er på trods af seriens ujævne udvikling fortsat interessante at følge. Lige fra Kristin Bauer som vampyren Pam og hendes komplekse fortid med sin skaber Eric Northman, en stoisk Alexander Skarsgård, til den rapkæftede kok Lafayette (Nelsan Ellis) og den egenrådige Tara (Rutina Wesley), samt selvfølgelig en bleg Stephen Moyer som vampyren Bill Compton, den godhjertede kvindebedårer Jason (Ryan Kwanten) samt den umiddelbare vampyr Jessica (Deborah Ann Woll).
Der er altså nok at komme efter i True Blood, hvor man vanen tro for HBO-serier også får sin del af sex, vold og blod. Alt i rigelige mængder, hvor også den kulsorte humor fortsat indfinder sig. Så ja, lad mig blot her til sidst smide den mest tyndslidte kliché på bordet, der er nogensinde er blevet smidt efter en vampyr-serie: Sæt roligt tænderne i sjette sæson af True Blood.
– True Blood sæson 6 er udkommet på dvd og Blu-ray d. 2. juni 2014. [tabgroup][tab title=”En serie du skal se | True Blood sæson 6″]
Originaltitel: True Blood – Te Complete Sixth Season, USA, 2013
Release: d. 2. juni 2014
Instruktion: Stephen Moyer m.fl.
Medvirkende: Anna Paquin, Stephen Moyer, Sam Trammell, Ryan Kwanten, Rutina Wesley, Alexander Skarsgård, Kristin Bauer van Straten m.fl.
Udgiver: Warner Home Entertainment[/tab][/tabgroup]
https://filmskribenten.dk/wp-content/uploads/2014/06/true-blood-6-sæson-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-06-23 11:44:012014-06-23 11:44:01TRUE BLOOD SÆSON 6: Mere kulørt vampyrballade med Sookie, vampyr-venner og vampyr-fjender
22 JUMP STREET: Selvbevidst to’er vakler sig veloplagt gennem vittighederne
20. juni 2014/i Anmeldelser, Biograf /af Bjarke Friis Kristensen
Biografanmeldelse: Selvfølgelig er Jonah Hill sjov. Det er Channing Tatum faktisk også. Ret meget. Det mere end beviste de med 21 Jump Street, der overraskede alt og alle positivt (også mig) – i hvert fald nok til, at der nu er kommet den obligatoriske to’er. 22 Jump Street skal så forsøge at gentage succesen – og meget gerne overgå forgængeren. Det sker dog kun alt for sjældent. Det sker heller ikke her.
Mindre kan bestemt også gøre det. For godt nok er denne opfølger ujævn i leveringen af jokes og fjollerier, mens historien ikke er andet end en undskyldning for ovenstående fjollerier. Sådan som det jo ofte er med komedier. Man skal grine, så fuck detaljer så som et meningsfyldt plot. Og ja, fuck plottet. Desværre er Hill, Tatum og co. bare ikke træfsikre nok med deres fjollerier.
Filmen fortsætter præcis, hvor den første sluttede. Hill og Tatum er de to tumpede betjente, der utroligt nok fik skurkene sendt bag lås og slå i etteren. Med denne succes i ryggen sendes de nu på en ny opgave, der også involverer nogle onde skurke, der også laver slemme ting med stoffer. Men ja, som sagt: Fuck plottet. Vi skal grine – både af og med de to elskelige tumper i front.
En to’er, der er endnu mere selvbevidst end forgængeren, hvorfor en tilbagevendende joke er, at denne to’er jo bare skal være mere af det samme. En selvbevidsthed, der bruges vellykket vittigt flere gange, blandt andet da Hill og Tatum briefes om den nye sag og deres overordnede gør det klart, at det er en sag præcis som den i første film. Eneste forskel er, at deres budget nu er større. Ja, en ægte sequel.
Filmens berettigelse ligger dog ikke i et større budget, men hos de to hovedroller. Og igen beviser Hill, at han er en af tiden absolut sjoveste komikere. Blandt andet er hans ufrivillige optræden til en omgang improviseret poetry slam leveret med hans uhyggeligt velproportionerede funny bones. Tatums dumsmarte betjent sætter også sikre grin ind, blandt andet som utroværdig under cover-kriminel.
Men selvom den dynamiske duo har flere både sjove og virkeligt sjove scener, så bliver filmen også for lang. Der går i perioder for lang tid mellem grinene, hvor det ligegyldige og meget lidt engagerende plot står søvngabende kedeligt frem. Hvis man havde været mere kritisk i klipperummet, så kunne 22 Jump Streep være blevet en meget solid buddy cop-komedie. Nu er den bare ok, hvilket jo også er… ok.
– Besøg Filmskribenten på Facebook HER. [tabgroup][tab title=”22 Jump Street | Biografanmeldelse”]Vurdering 3/6:
Originaltitel: 22 Jump Street, USA, 2014
Premiere: d. 19. juni 2014
Instruktion: Phil Lord, Christopher Miller
Medvirkende: Channing Tatum, Jonah Hill, Ice Cube m.fl.
https://filmskribenten.dk/wp-content/uploads/2014/06/22-jump-street-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-06-20 09:36:422014-06-20 09:36:4222 JUMP STREET: Selvbevidst to’er vakler sig veloplagt gennem vittighederne
TRANSCENDENCE: Johnny Depp roder rundt mellem menneske, maskine og udødelighed
20. juni 2014/i Anmeldelser, Biograf /af Bjarke Friis Kristensen
Biografanmeldelse: Jamen dog, Johnny Depp har søreme forvildet sig ind i en film, hvor han ikke fjoller rundt i fjollet tøj og skærer fjollede ansigter. Ja, den er god nok. I science fiction-vrøvleren Transcendence indtager han nemlig en af sine i de seneste år sjældne alvorlige roller. At filmen så til tider er temmelig fjollet, er en anden snak – også selvom det slet ikke er meningen, den skal være det.
Men filmens vidtløftige idéer og spekulationer om kunstig intelligens, menneskets sjæl og fri vilje bliver ikke givet den spilletid, der skal til for at historien og karaktererne får nødvendig troværdighed og tyngde. Der afvikles ganske enkelt for meget plot på for lidt tid for utroværdigt. Det gør dog ikke tematikker eller idéer mindre interessante, men som film snubler Transcendence flere gange undervejs.
Johnny Depp spiller en professor, der arbejder med kunstig intelligens og på at skabe en computer, der vil kunne overgå menneskets videnskapacitet – ja, endda overgå den. Det er selvfølgelig ikke noget, som alle er begejstrede for, så snart bliver grænsen mellem menneske og maskine skæbnesvangert udvasket. For hvad adskiller menneske og maskine, og skal man overhovedet rykke ved den grænse?
Det er et af nøglespørgsmålene, som filmen kredser om, mens der smides småforkølet action ind i de eksistentialistiske tanker og moralske problemstillinger om menneskets plads i verden. Desværre findes der ikke en medrivende balancegang mellem de filosofiske grublerier, eksplosiv action, science fiction-dimser og klodsede karakterer. I stedet bliver det til en række gode, men uindfriede idéer.
Men selvom Transcendence er en ujævn oplevelse, er jeg også en sucker for film, der tør hive de vilde tanker op af skuffen, også selvom de ikke forløses så tilfredsstillende, som man kunne have ønsket sig. Jeg tror, filmen ville være kommet bedre til sin ret i serieform, hvor de mange idéer og plotelementer kunne have fået mere spilletid og hermed være blevet mere overbevisende.
Nu må man nøjes med en vakkelvorn omgang science fiction, hvor Johnny Depp forsøger at ryste Jack Sparrow af sig i rollen som charmerende og lettere excentrisk professor, mens man i øvrige roller finder mere eller mindre kedelige roller, hvor Rebecca Hall, Morgan Freeman, Paul Bettany, Cillian Murphy og Kate Mara gør hvad de kan med materialet, der for alvor løber af sporet i filmens tredje akt.
– Besøg Filmskribenten på Facebook HER. [tabgroup][tab title=”Transcendence | Biografanmeldelse”]Vurdering 3/6:
Originaltitel: Transcendence, USA, 2014
Premiere: d. 19. juni 2014
Medvirkende: Johnny Depp, Rebecca Hall, Morgan Freeman, Paul Bettany, Cillian Murphy, Kate Mara m.fl.
https://filmskribenten.dk/wp-content/uploads/2014/06/transcendence-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-06-20 09:14:272014-06-20 09:14:27TRANSCENDENCE: Johnny Depp roder rundt mellem menneske, maskine og udødelighed
Side 1 af 212
FØLG OS PÅ FACEBOOK
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
Hvem er mon morderen i den intense ‘Bodies Bodies Bodies’?8. september 2022 - 15:53
‘Official Competition’ spidder skarpt kunstens forfængelighed1. september 2022 - 09:38
Der er skrækklichéer og en grum overraskelse i ‘Te Invitation’1. september 2022 - 09:38
Jeg blev forført af fremtidens sjælesøgning i ‘After Yang’25. august 2022 - 06:35
‘Bamse’ bøjer uelegant sine pointer i sort/hvide knækpølser25. august 2022 - 06:35
Alt indhold tilhører Filmskribenten.dk
Ved brug kontakt Filmskribenten.dk
Følg os på Facebook
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
KATEGORIER Vælg kategori 4K Ultra HD/Blu-ray  (124) 7 fremragende film  (4) Anmeldelser  (1.172) Artikel  (50) Biograf  (649) Bizart  (57) Blodig Weekend  (35) Blodig Weekend 2013  (5) Blodig Weekend 2014  (4) Blodig Weekend 2015  (2) Blodig Weekend 2017  (5) Blodig Weekend 2018  (5) Blodig Weekend 2019  (5) Blu-ray-anbefaling  (96) Blu-ray/DVD  (769) CPH PIX  (10) CPH PIX 2010  (13) CPH PIX 2011  (19) CPH PIX 2012  (19) CPH PIX 2013  (15) CPH PIX 2014  (6) CPH PIX 2015  (6) CPH PIX 2016  (8) CPH PIX 2017  (9) CPH PIX 2018  (10) Den skal du se  (2) Dvd-anbefaling  (2) En filmserie du skal se  (2) En klassiker du skal se  (1) En nyklassiker du skal se  (4) En serie du skal se  (50) Events  (45) Fanart  (122) Filmanbefaling  (10) Filmsjov  (263) Gossip  (1) Ikke kategoriseret  (12) Inteview  (15) Konkurrence  (1) kortfilm  (63) Kunst  (39) Mashup  (62) Merchandise  (1) Montage  (66) musikvideo  (16) Nyhed  (47) Nyheder  (222) Plakater  (139) Q&A  (1) sammenklip  (22) Shopping  (4) snik snak  (5) sniksnak  (141) soundtrack  (1) Spoof  (100) Streaming  (4) supercut  (96) Top liste  (8) Top ti liste  (12) trailer  (133) Uncategorized  (5)
ARKIV Vælg måned september 2022 august 2022 juli 2022 juni 2022 maj 2022 april 2022 marts 2022 februar 2022 januar 2022 december 2021 november 2021 oktober 2021 september 2021 august 2021 juli 2021 juni 2021 maj 2021 april 2021 marts 2021 november 2020 oktober 2020 september 2020 august 2020 juli 2020 juni 2020 maj 2020 april 2020 marts 2020 februar 2020 januar 2020 december 2019 november 2019 oktober 2019 september 2019 august 2019 juli 2019 juni 2019 maj 2019 april 2019 marts 2019 februar 2019 januar 2019 december 2018 november 2018 oktober 2018 september 2018 august 2018 juli 2018 juni 2018 maj 2018 april 2018 marts 2018 februar 2018 januar 2018 december 2017 november 2017 oktober 2017 september 2017 august 2017 juli 2017 juni 2017 maj 2017 april 2017 marts 2017 februar 2017 januar 2017 december 2016 november 2016 oktober 2016 september 2016 august 2016 juli 2016 juni 2016 maj 2016 april 2016 marts 2016 februar 2016 januar 2016 december 2015 november 2015 oktober 2015 september 2015 august 2015 juli 2015 juni 2015 maj 2015 april 2015 marts 2015 februar 2015 januar 2015 december 2014 november 2014 oktober 2014 september 2014 august 2014 juli 2014 juni 2014 maj 2014 april 2014 marts 2014 februar 2014 januar 2014 december 2013 november 2013 oktober 2013 september 2013 august 2013 juli 2013 juni 2013 maj 2013 april 2013 marts 2013 februar 2013 januar 2013 december 2012 november 2012 oktober 2012 september 2012 august 2012 juli 2012 juni 2012 maj 2012 april 2012 marts 2012 februar 2012 januar 2012 december 2011 november 2011 oktober 2011 september 2011 august 2011 juli 2011 juni 2011 maj 2011 april 2011 marts 2011 februar 2011 januar 2011 december 2010 november 2010 oktober 2010 september 2010 august 2010 juli 2010 juni 2010 maj 2010 april 2010 marts 2010 februar 2010 januar 2010 december 2009 november 2009 oktober 2009
© Copyright - Filmskribenten - powered by Enfold WordPress Theme